open-index/open-wikipedia-markdown huggingface dataset:
Karapegva

**Karapegva** (, ) – miestas Paragvajuje, Paragvari departamente, 84 km į pietryčius nuo Asunsjono. Keliai į Viljetą, Paragvari, Enkarnasjoną, Karlos Antonio Lopesą. Tradicinių paragvajietiškų audinių *poyvi* gamyba (užklotai, patalynė, pončai, hamakai ir kt.). Cukraus, mėsos, odos pramonė. Apylinkėse auginamos cukranendrės, kukurūzai, maniokai, medvilnė. Onjondivepos kultūros centras (kultūros namai ir tradicinių dirbinių muziejus). Yra Švč. Mergelės Marijos Nekaltojo Prasidėjimo katedra.

## Istorija
Karapegva įkurta 1725 m.

## Sportas
* Club Sportivo Carapeguá (futbolas)


Catedral de la Inmaculada Concepción 032.jpg|Katedra
Carapegua - cruce -busto mcal lopez.png|Generolo Lopeso biustas
Carapegua-panoramica de la entrada.png|Įvažiavimas miestan
Calle Teniente Manuel Cabello 037.jpg|Miesto gatvė


## Šaltiniai
M88 evakavimo mašina

**M88 evakavimo mašina** – JAV nuo 1961 m. gaminama šarvuotoji remonto ir evakavimo mašina. Yra trys skirtingi M88 variantai: M88, M88A1 ​​ir M88A2 HERCULES. M88 mašinos buvo aktyviai naudojamos Vietnamo, Persijos įlankos, Irako ir Afganistano karuose, taip pat mažesnėmis apimtimis Kosovo kare, kur jie buvo dislokuoti padėti ištraukti sąjungininkų sausumos dalinių sunkiąsias šarvuotas transporto priemones. 2000 m. M88A2 kaina buvo apie 2 050 000 JAV dolerių. Visos M88 mašinos apginkluotos 12,7 mm kalibro Browning M2 kulkosvaidžiais.

## Istorija
Nuo 1959 m. gamintas M60 tankas buvo sunkesnis, nei galėjo patraukti M74 evakavimo mašina, todėl M88 dizainas buvo paremtas M48 ir M60 tankų platformomis ir dalimis. Pirmasis M88 buvo pradėtas naudoti 1961 m., antrasis M88A1 ​​– 1977 m., o dabartinis M88A2 – 1991 m.

2008 m. gamintojas „BAE Systems Platforms & Services“ gavo 185 mln. JAV dolerių vertės Jungtinių Valstijų sausumos pajėgų kontraktą 90 M88A2 pagaminimui.

2017 m. „BAE Systems Platforms & Services“ pasirašė 28 mln. JAV dolerių sutartį su JAV vyriausybe dėl 11 M88A2 modifikacijai.

Nuo 2023 m. 8 M88 mašinos buvo aktyviai naudojamos Rusijos–Ukrainos kare, kai Ukrainai juos perdavė JAV. Manoma, kad 2 M88 buvo susprogdinti ir dar vienas pagrobtas Rusijos karių.

2025 m. kovo 25 d. Lietuvos Pabradės poligone JAV karių pratybų metu be žinios dingo M88 mašina su 4 kariais. Po dienos buvo nustatyta, kad transporto priemonė paskendo pelkėje mažiausiai 5 m gylyje. Po 6 dienų operacijos M88 buvo ištraukta, o vėliau atrasti ir 4 karių kūnai.

## Funkcijos
Pagrindinė M88 funkcija – taisyti arba pakeisti apgadintas karinių transporto priemonių dalis kovos vietose, taip pat pašalinti užstrigusias ar įklimpusias transporto priemones. Pagrindinė M88A2 gervė gali ištraukti 70 tonų svorį viena linija ir 140 tonų svorį santykiu 2:1, kai naudojama su 140 tonų skriemuliu.

Per Persijos įlankos karą JAV armija suprato, kad M88A1 ​​turi daug problemų: nepakankamą galią, svorį, mobilumą ir keltuvo-gervės galimybes, kuri negalėjo ištraukti M1 Abrams tankų.

Antroji M88A2 versija dažniausiai susidurdavo su gervių konstrukcijos gedimais.

## Variantai
* **M88** – 1961
* **M88A1** – 1977
* **M88A2 Hercules** – 1991
* **M88A3 Hercules** – planuojamas

## Galerija

File:Aau m88.jpg|M88 Irako karo metu
File:Commander Having Fun.jpg|2015 m. treniruočių metu
File:M88 pulling M1 engine.jpg|M88 kelia AGT1500 M1A1 Abrams tanko variklį 2003 m.
File:Aau m88 2.jpg|2007 m. Irako karo metu
File:M88 Track Recovery Vehicle.jpg|M88A2 Hercules 2006 m.


## Nuorodos
Voniškių uosis

**Voniškių uosis** –  šiuo vardu vadinami Šakių rajono savivaldybėje saugomi išskirtiniai uosiai, augantys Voniškių kaime (Plokščių sen.):
* Voniškių I uosis – auga atskirai
* Voniškių II uosis – auga šalia III uosio
* Voniškių III uosis – auga šalia II uosio
Obeliškių skroblas

**Obeliškių skroblas** –  šiuo vardu vadinami Šakių rajono savivaldybėje saugomi išskirtiniai skroblai, augantys Obeliškių kaime (Plokščių sen.):
* Obeliškių I skroblas – auga šalia II skroblo
* Obeliškių II skroblas – auga šalia I skroblo
* Obeliškių III skroblas
Oskaras už geriausią scenografiją

**Oskaras už geriausią scenografiją** () – nuo 1929 m. kasmet teikiama JAV Kino meno ir mokslo akademijos Oskaro premija, kuria apdovanojami filmo dailininkai-statytojai ir dekoratoriai. Nuo 1941 m. iki 1967 m. apdovanojimas buvo teikiamas atskirai spalvotiems ir nespalvotiems filmams.

## Daugiausia nominacijų ir apdovanojimų

## Laimėtojai ir nominantai

### 1920-ieji

### 1930-ieji

### 1940-ieji

### 1950-ieji

### 1960-ieji

### 1970-ieji

### 1980-ieji

### 1990-ieji

### 2000-ieji

### 2010-ieji

### 2020-ieji

## Išnašos
Gelgaudiškio ąžuolas

**Gelgadiški ąžuolas** –  šiuo vardu vadinami Šakių rajono savivaldybėje saugomi išskirtiniai ąžuolai, augantys Gelgaudiškyje:
* Gelgaudiškio dvaro parko pirmasis ąžuolas
* Gelgaudiškio dvaro parko antrasis ąžuolas
* Gelgaudiškio III ąžuolas
* Gelgaudiškio IV ąžuolas
Mariači

**Mariači** () – nedidelis Meksikos muzikos ansamblis, sudarytas iš įvairių, daugiausia styginių instrumentų. Maričiais taip pat vadinami šios muzikos atlikėjai bei pats muzikos žanras. Mariačių muzika ilgą laiką laikyta unikalia meksikietiška muzika, apjungiančia vietines ir atvežtines muzikos tradicijas.

Mariačių ansambliai pradėjo kurtis XVIII a. ar XIX a. pr. vidurio vakarų Meksikoje. Spėjama, kad žodis *mariachi* galimai kilęs iš išnykusios indėnų kokų kalbos, tačiau apie šios muzikos ištakas žinoma nedaug.

Mariačių ansamblį paprastai sudaro šie instrumentai – viuela (penkiastygė gitara, artima renansiškajai), gitaronas (didelė šešiastygė bosinė gitara be dalmenų), standartinė šešiastygė akustinė gitara, taip pat smuikai ir trimitai, kuriais grojama melodija. Pradžioje šie ansambliai grodavo įvairias regionines melodijas (*son*), bet vėliau pridėtas ir vokalas.

Ankstyvieji mariačiai rengdavosi paprasta valstietiška apranga, bet XX a. pr. susiklostė tradicinis kostiumas, kurį sudaro *traje de charro* – Chalisko kaubojų drabužiai (siauros puošnios kelnės, auliniai batai, plačios peteliškės, sombrerai, trumpos liemenės). Tradiciškai mariačiais būdavo tik vyrai, bet nuo XX a. 5-ojo dešimtmečio pradėjo atlikinėti ir moterys, o XXI a. pr. atsirado ir moteriškų ansamblių. Mariačės paprastai vilki *china poblana* drabužius (siuvinėta bliuzelė, ilgas spalvingas sijonas, rebosas).

Žymūs mariačių ansambliai ir atlikėjai: „Mariachi Vargas de Tecalitlán“, Pedras Infantė, Chosė Alfredas Chimenesas, Chavjeras Solisas, Visentė Fernandesas, Chuanas Gabrielis, „Mariachi los Camperos“ ir kt.

2011 m. mariačių muzikos žanras įtrauktas į UNESCO nematerialaus paveldo sąrašą.

## Šaltiniai
Obeliškių pirmasis ąžuolas

**Obeliškių pirmasis ąžuolas** – išskirtinis ąžuolas, augantis Panemunių regioniniame parke, Nemuno kraštovaizdžio draustinyje, valstybės saugomas gamtos paveldo objektas. Ąžuolas auga Šakių rajono savivaldybėje, Plokščių seniūnijoje, Obeliškių kaime, šalia Obeliškių I ir II skroblų. Patenka į Šakių miškų urėdijos Šakių girininkijos teritoriją (111 kv., 5 skl.). Medis auga ant Nemuno šlaito prie didelės griovos, dirbamo lauko ir miško paribyje. Gali būti pasiekiamas iš kelio  ties Voniškiais, toliau – apie 2 km į šiaurę.

Obeliškių ąžuolas paskelbtas valstybės saugomu botaniniu gamtos paveldo objektu Aplinkos ministro 2005 m. gegužės 23 d. įsakymu Nr. D1-255.

Medžio rūšis – paprastasis ąžuolas (*Quercus robur* L.). Pagal informacinę lentelę, jo aukštis – 28 m, kamieno apimtis 1,3 m aukštyje – 4,20 m. Kitų šaltinių duomenys skirtingi. Nurodomas medžio amžius – 220 metų.

## Pastabos

## Šaltiniai
Obeliškių ąžuolas

**Obeliškių ąžuolas** – vienas iš išskirtinių, saugomų ąžuolų, augančių Nemuno kraštovaizdžio draustinyje, Šakių rajono savivaldybėje, Obeliškių kaime (Plokščių sen.):

* Obeliškių pirmasis ąžuolas – auga šalia Obeliškių I ir II skroblų
* Obeliškių antrasis ąžuolas – auga šalia Obeliškių III skroblo
* Obeliškių III ąžuolas
Suriname Major League

**Suriname Major League** – pajėgiausia Surinamo futbolo lyga. Įkurta 2024 m. vasario 24 d profesionali futbolo lyga. Čempionatą organizuoja Surinamo futbolo asociacija. Kovojama dėl šalies čempiono titulo.

## Istorija
Pirmasis čempionatas vyko 2024 m. sezone. Pakeitė iki tol gyvavusią SVB Eerste Divisie, anksčiau žinomos kaip SVB Hoofdklasse. SML tikslas – paspartinti Surinamo futbolo vystymąsi. 

Įkūrus **SML**, pradėta kurti profesionali futbolo lyga. Numatyta, kad pirmieji ketveri metai bus bandomieji. 

2024 m. vasario 22 d. per oficialų **Suriname Major League** pristatymą SVB prezidentas John Krishnadath išreiškė lūkesčius, kad ateityje bus sukurta apie 250–500 darbo vietų; naudos turės ir žaidėjai, ir klubų savininkai.

Pristatyme dalyvavo FIFA atstovas Herve Blanchard, ministrė Gracia Emanuël ir Surinamo olimpinio komiteto prezidentas Ramon Tjon-A-Fat.

Pirmąjį įvartį **SML** istorijoje įmušė Jamilhio Rigters iš SV Robinhood atidarymo rungtynėse 2024 m. vasario 23 d. prieš SV Transvaal. Po Jercinio Grendel iš SV Transvaal atsakomojo įvarčio rungtynės baigėsi lygiosiomis.

## Komandos
### 2025 m. sezonas
; Suriname Major League 2025

  1.Robinhood                   7   5  2  0  18- 5  17  [C]
  2.Transvaal                   7   5  2  0  11- 1  17
  3.Inter Moengotapoe           7   4  1  2  15-11  13
  4.SV Notch                    7   4  1  2  13- 9  13
  - - - - - - - - - - - - - - - - - - - - - - - - - - -
  5.Voorwaarts                  7   4  0  3  10- 7  12
  6.PVV                         7   3  2  2  11- 4  11
  7.Flora                       7   1  2  4   7-19   5
  8.Leo Victor                  7   1  1  5   5-12   4
  9.Inter Wanica                7   1  1  5   3-18   4
 10.Broki (Abra Broki)          7   1  0  6   7-14   3

### 2024 m. sezonas: Galutinė lentelė
; 2024 m. komandų rikiuotė

; SVB Eerste Divisie 2024

  1.SV Robinhood             
  2.Inter Moengotapoe          
  3.PVV                    
  4.SV Notch                   
  5.SV Leo Victor              
  6.SV Transvaal              
  7.SV Voorwaarts              
  8.SV Broki                   
  9.SNL                     
 10.SV Flora                   
 11.SV Slee Juniors            
 12.Inter Wanica

## Nugalėtojai
* 2024 : SV Robinhood
* 2025 : Inter Moengotapoe

## Laimėjimai

## Taip pat skaitykite
* Surinamo nacionalinė rinktinė
* SVB Eerste Divisie – aukščiausioji futbolo lyga; iki 2024 m.

## Išnašos

## Nuorodos
* SML oficiali svetainė
* Surinam – List of Champions
AD Municipal Santa Ana

**Santa Anos savivaldybės „Santa Ana“** – Kosta Rikos sporto klubas, įkurtas Santa Anos mieste. Klubas turi vyrų ir moterų futbolo komandas, bei krepšinio komandą.

Žinomas kaip **Asociación Deportiva Municipal Santa Ana Fútbol Club**, o trumpai vadinamas **Municipal Santa Ana** arba **Santa Ana Fútbol Club**.

Namų rungtynes žaidžia savivaldybės stadione (), talpinančiame daigiau nei 2 tūkst. žiūrovų.

## Istorija
1993 m. įkurtas klubas. Nuo 1993–1994 m. sezono rungtyniavo Antrame divizione (II pakopa). Vėlesniais metais varžėsi trečioje pakopoje. Nuo 2017–2018 m. sezono vėl rungtyniavo Segunda División (II). 2024–2025 m. sezone žaidė stipriausioje šalies lygoje – Primera División, tačiau tarp dvylikos dalyvių liko paskutinėje vietoje ir iškrito į žemesnį divizioną. Nuo 2025–2026 m. sezono varžėsi Liga de Ascenso (II).

## Pasiekimai
;  Primera División
*  **Čempionai (0):**

;  Segunda División
*  **Nugalėtojai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę Kosta Rikos nacionalinei rinktinei
*  Patrick Pemberton, vartininkas;

; Užsieniečiai
*  Brayan Rodríguez, vartininkass;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Bosa nova

**Bosa nova** ( 'naujoji banga, naujoji mada') – Brazilijos populiariosios muzikos žanras, susiklostęs XX a. 6-ajame dešimtmetyje sumišus sambai iš „šaltajam“ džiazui (*cool jazz*). Muzikos metras – 2/4. Žanro pradininkais laikomi kompozitorius Antonijus Karlosas Žobinas ir gitaristas Žuaunas Žilbertas. Pasaulyje bosa novą išgarsino 1962 m. A. K. Žobino daina „Mergina iš Ipanemos“ (*Garota de Ipanema*).

Instrumentuotė įvairi, stengiamasi ją išlaikyti nesudėtingą – grojama klasikine gitara, brazilišku muzikiniu lanku berimbau, būgnu, fortepijono dešine ranka skambinama vienbalsė melodija. Vokalinių atkarpų metu instrumentinė muzika pritildoma – taip leidžiama vokalistui improvizuoti. Grojant bosa novai šokama panašiai, kaip sambą – naudojant du žingsnelius ir subtilius kūno ritmus.

Žymūs atlikėjai: A. K. Žobinas, Ž. Žilbertas, Astrud Žilberto, Luisas Bonfa, Stenas Gecas, Elis Režina, Seržijus Mendesas, Nara Leaun, Vinisijus de Moraesas, Šikas Buarkė, Bebel Žilberto ir kt.

## Šaltiniai
Tiltabalė

**Tiltabalė** – upelis Lietuvos šiaurėje, Kupiškio rajone, Šimonių seniūnijoje; Juodupės kairysis intakas. Prasideda laukuose prie Butėnų kaimo, teka laukais vakarų ir šiaurės kryptimi, už Tiltabalės miško daro lanką į rytus, teka Kairių kaimo laukais ir pievomis, prie Grubos miško įteka į Juodupę 6,9 km nuo jos žiočių. Visa upelio vaga sureguliuota. Vidurupyje, kairiajame krante, yra valstybės saugomas kultūros paveldo objektas – Kairių kaimo senosios kapinės.

## Šaltiniai
Louise Weiss

**Louise Weiss** (1893 m. sausio 25 d. Arase - 1983 m. gegužės 26 d. Paryžiuje) - prancūzų žurnalistė, rašytoja, feministė ir politikė, Europos Parlamento narė (1979-1983 m.).

## Profesinė veikla
Pirmojo pasaulinio karo metais med. seserimi tarnavusi Louise Weiss, jam pasibaigus įsteigia tarptautinį politikos savaitraštį *Europe nouvelle* (*Naujoji Europa*). Jame ji, tęsdama tokių politikų, kaip Aristid Briant, mintį, ryžtingai pasisakė už pacifizmą, mąstydama apie Europos šalių, ypač Prancūzijos ir Vokietijos, susitaikymo galimybes, kad karas nebepasikartotų. Ji taip pat išspausdino „memorandumą dėl Europos federacinės sąjungos“ – kai kurie jį laiko vienu iš tuo metu statomos Europos pamatų.

Taika, jos manymu, priklausė ir nuo moterų įsitraukimo į politiką. Nuo 1934-ųjų Louise Weiss ėmė visomis jėgomis kovoti už moterų teisę balsuoti. Jos įsteigto judėjimo „Naujoji moteris“ dėka pavyko teikti įstatymą Prancūzijos parlamentui, tačiau projektą atmetė Senatas. Antrojo pasaulinio karo metais veikusi Pasipriešinimo judėjime, Louise Weiss vėl ėmėsi žurnalistės darbo po jo baigties, sutelkdama dėmesį į konfliktų Europoje ir kitose vietose šaknis. 1968 m. išleista jos knyga *Mémoires d’une Européenne (Vienos europietės atsiminimai)* - joje rašė apie savo įsipareigojimą dėl vieningos Europos, kurioje būtų labiau paisoma moterų ir vyrų lygybė. Po trejų metų ji įsteigė savo vardo fondą, kad galėtų tęsti pradėtą kovą.

1979 m., vykstant patiems pirmiesiems rinkimams į Europos parlamentą, Louise Weiss buvo pristatyta kaip „Jacques Chirac (Žako Širako) Europai duota garantija“ ir užėmė aukštą (penktą) poziciją RPR (Susivienijimas už Respubliką) partijos sąraše. Tuomet jai buvo 86-eri, todėl tapo vyriausia Europos Parlamento nare. Dėl šios priežasties ji buvo pirmojo išrinktosios asamblėjos posėdžio pirmininke, kuriame tarė istorinę kalbą: *"Europa vėl ims tviskėti tik tuomet, kai įžiebs sąžinės, gyvybės ir teisės švyturius"*.

Dirbdama Europos parlamente daugiausia dėmesio skyrė kultūros ir jaunimo klausimams, pvz. iškėlė Europos universiteto įsteigimo bei įsigalėjusios keitimosi dėstytojais praktikos mintį. Dirbo parlamente iki pat mirties 1983 m. Pagrindinis Parlamento pastatas Strasbūre, nuo pat inauguracijos 1999 m., pavadintas Louise Weiss vardu.

## Šaltiniai
Boavista FC (Žaliasis Kyšulys)

**Boavista Futebol Clube da Praia** arba **Boavista Futebol Clube**, o trumpai vadinamas tiesiog **Boavista** – Žaliojo Kyšulio futbolo klubas, įsikūręs Prajos mieste (Santjago sala). Namų rungtynes žaidė *Estádio da Várzea*, talpinančiame 8 tūkst. žiūrovų.

## Istorija
Klubas buvo suformuotas 1939 m. Rungtyniavo Žaliojo Kyšulio čempionatuose.

## Pasiekimai
;  Campeonato Cabo-verdiano de Futebol
* Čempionai (5): 1963, 1987, 1995, 2010, 2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę Žaliojo Kyšulio nacionalinei rinktinei
*  Babanco (Elvis Manuel Monteiro Macedo), saugas;
*  Nilson Tavares, gynėjas;
*  Fufuco, puolėjas;
*  Gegé, gynėjas;
*  Kuca, saugas;
; Užsieniečiai
*  Moía Mané, atraminis saugas (2007–2010 m.)
*  Mustapha Sama, gynėjas (1999–2000 m.)

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* TRANSFERMARKT
* Globalsportsarchive
Kuršo sritis

**Kuršo sritis** () – vienas iš Vokietijos imperijai priklausiusio Oberosto administracinių vienetų, sudarytas 1915 m. pabaigoje.

## Istorija

Prasidėjus Pirmajam pasauliniam karui, Vokietijos imperija 1914–1915 m. užėmė dalį Rusijos imperijos vakarinių gubernijų, iš kurių suformavo karinį administracinį vienetą – Oberostą. Kuršo gubernijos teritorijoje ji įkūrė Kuršo sritį.

## Apskritys

Sričiai priklausė 8 apskritys ir 2 miestai apskričių teisėmis:
* Aizputės apskritis
* Bauskės apskritis
* Duobelės apskritis
* Gruobinios apskritis
* Kuldygos apskritis
* Liepojos miestas
* Mintaujos miestas
* Talsų apskritis
* Tukumo apskritis
* Ventspilio apskritis

## Šaltiniai
CS Mindelense

**Clube Sportivo Mindelense** arba **CS Mindelense**, o trumpai vadinamas tiesiog **Mindelense** – Žaliojo Kyšulio futbolo klubas, įsikūręs Mindelo mieste (San Visentės sala).

Namų rungtynes žaidė *Estádio Municipal Adérito Sena*, talpinančiame 5 tūkst. žiūrovų.

## Istorija
Klubas buvo suformuotas 1922 m. Rungtyniavo Žaliojo Kyšulio čempionatuose.

## Pasiekimai
;  Campeonato Cabo-verdiano de Futebol
* Čempionai (13): 1976, 1977, 1981, 1988, 1990, 1992, 1998, 2011, 2013, 2014, 2015, 2016, 2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę Žaliojo Kyšulio nacionalinei rinktinei
*  Kéven Sousa, vartininkas;
*  Calú, saugas;
*  Patchick, puolėjas;

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* Transfermarkt
* Globalsportsarchive
Juticalpa FC

**Chutikalpos „Juticalpa“** arba **Juticalpa Fútbol Club** – Hondūro futbolo klubas, įsikūręs Chutikalpos mieste.

Namų rungtynes žaidžia Chuano Ramono Brėvės Vargaso stadione (), talpinančiame 22 tūkst. žiūrovų.

## Istorija
2004 m. rugpjūčio 14 d. Chutikalpos mieste () įkurtas futbolo klubas. Nuo 2004–2005 m. sezono varžėsi Liga de Ascenso (II). Nuo 2015–2016 m. sezono žaidė Nacionalinėje lygoje (I). Debiutantai galutinėje komandų rikiuotėje liko penktoje vietoje. 2018–2019 m. sezone Nacionalinėje lygoje galutinėje komandų rikiuotėje liko devinti ir iškrito į žemesnį divizioną. Nuo 2019–2020 m. sezono žaidė 	Liga de Ascenso (II). Nuo 2024–2025 m. rungtyniavo aukščiausioje šalies lygoje.

## Pasiekimai
;  Liga Nacional de Fútbol Profesional de Honduras
*  **Čempionai (0):**

;  Antrasis divizionas
*  **Nugalėtojai (6):** Apertura 2012, Apertura 2014, Clausura 2015, Apertura 2022, Apertura 2023, Clausura 2024.

;  Hondūro taurė
*  Nugalėtojai (1): 2015–2016 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Huriver, 2016 – 2022 m.		
*  Goca Sports, nuo 2022 m.

## Garsesni žaidėjai
; Žaidėjai, atstovavę Hondūro nacionalinei rinktinei.
*  Sergio Mendoza, gynėjas;
*  Óscar Salas, saugas;
*  Érick Andino, puolėjas;
*  Juan Mejía, vingeris;
; Užsieniečiai
*  Wilmer García, gynėjas;

## Išnašos

## Nuorodos
* 
* [ facebook paskyra]
* SOCCERWAY
* FLASHSCORE
* Transfermarkt
* Globalsportsarchive
Serbentupis

**Serbentupis** – upelis Lietuvos šiaurėje, Kupiškio rajone, Skapiškio seniūnijoje; Kupos kairysis intakas. Prasideda pelkėtame miškelyje prie Duoniūnų kaimo; iš pradžių teka mišku pietryčių, vėliau – kaimo laukais šiaurės rytų kryptimi. Įteka į Kupą 11,9 km nuo jos žiočių. Žemupyje upelį kerta Panevėžio–Daugpilio plentas. Visa upelio vaga sureguliuota.

Upėvardis kilęs nuo žodžio *serbenta*, *serbentas*, *serbentė* – „vaiskrūmis su valgomomis rūgščiai saldžiomis uogomis”.

## Šaltiniai
Valkelė

**Valkelė** – upelis Lietuvos šiaurėje, Kupiškio rajone, Kupiškio seniūnijoje; Juodupės dešinysis intakas. Prasideda laukuose apie 1 km į pietvakarius nuo Biriečių, teka beveik tiesia vaga Vėžionių kaimo laukais, įteka į Juodupę ties Pajuodupe. Visa upelio vaga sureguliuota. 

Upėvardis kilęs nuo žodžio *valka* – „klanas”.
## Šaltiniai
Nadžiupis (Lėvuo)

**Nadžiupis** – upelis Lietuvos šiaurėje, Kupiškio rajone, Alizavos seniūnijoje; Lėvens dešinysis intakas. Prasideda Suvainių miško pakraštyje, apie 1 km į šiaurę nuo Palėvenėlės kaimo, teka pietų kryptimi miško pakraščiu, kaimo laukais ir sodybų pakraščiais, įteka į Kupiškio marias ties Palėvenėlės bažnyčia. Visa upelio vaga sureguliuota. Žemupys ties žiotimis užtvindytas, susidarius Kupiškio tvenkiniui. 

Nadžiupį tris kartus kerta rajoninis kelias .

Kalbininko Aleksandro Vanago nuomone, upėvardis gali būti sėliškos kilmės.

## Šaltiniai
Regetonas

**Regetonas** (, ) – Lotynų Amerikoje susikūręs muzikos žanras, smarkiai paveiktas afrikiečių diasporos muzikos (jamaikietiško *dancehall*, panamietiško regio, amerikietiško hiphopo, puertorikietiško * el underground*). Būdingi bruožai – ritmas, vadinamas *dem bow* ir ispaniškos eilės.

Teigiama, kad regetonas susiklostęs Panamos mieste, migrantų iš Vest Indijos (daugiausia Jamaikos ir Barbadoso), stačiusių Panamos kanalą, bendruomenėje. Savo muziką jie vadino regiu. XX a. devintojo dešimtmečio viduryje Panamos atlikėjai Leonardas „Renatas“ Aulderis (*Leonardo “Renato” Aulder* ir Edgaras Frankas „El General“ pradėjo versti jamaikietiško regio formos *dancehall* dainas į ispanų kalbą. Greta verstinių dainų, jie kūrė ir originalias (pvz., Renato “El D.E.N.I.”, 1985 m.). Daugelis regetono kūrinių buvo apie juodaodžių patiriamą diskriminaciją, gyvenimo skurdžiuose miestų kvartaluose ypatumus. Didelę įtaką regetonui darė tuo metu JAV pradėjęs plėtotis hiphopas. XX a. dešimtajame dešimtmetyje ispaniškai atliekamas regis ir hipohopas išpopuliarėjo Puerto Rike (vienas pradininkų – reperis iš San Chuano Vico C) – naujoji muzika pradėta vadinti „andergraundine“ (*el underground*).

*El underground* muzika plėtota San Chuano naktiniame klube „The Noise“ (įkūrėjas DJ Negro). Čia savo muzikinę karjerą pradėjo žymūs regetono atlikėjai Ivy Queen, Daddy Yankee ir kiti. Lygia greta susiklostė su regetonu siejamas erotizuotas šokis *perreo*. Regetono dainų tekstuose buvo kalbama apie gyvenimą skurdžiuose rajonuose, kriminalinį pasaulį, erotines temas ir t. t. Tuo metu Puerto Rike vykdyta kampanija prieš nusikalstamumą tik padidino *el underground* populiarumą ir romantizavimą. Maždaug nuo XXI a. pr. šiai muzikai prigijo regetono pavadinimas (iš  ir ispaniškos priesagos *-tón*, suteikiančios išdidinančių, pabrėžiančių bruožų).

2004 m. atlikėjas Daddy Yankee su kūriniu *Gasolina* pasiekė daugelio radijo stočių topus, su regetono atlikėjais kontraktus ėmė sudarinėti JAV įrašų kompanijos. Tiesa, JAV regetonas masiškai neišplito, bet tapo populiarus įvairiose Lotynų Amerikos šalyse, pvz., Kolumbijoje (ten iškilo tokie atlikėjai kaip Nicky Jam, J Balvin, Maluma). 2017 m. Puerto Riko atlikėjai Luisas Fonsi ir Daddy Yankee vėl prikėlė susidomėjimą regetonu su savo kūriniu *Despacito*. Šis muzikos žanras netruko susilieti su popmuzika, kai regetono kūrinius ėmė atlikinėti ar kurti bendras dainas su regetono atlikėjais JAV popmuzikos dainininkai (pvz., Madona, Drake, Džastinis Biberis ir kt.).

## Šaltiniai
Uošvės Liežuvis

**Uošvės Liežuvis** – sala Kupiškio tvenkinyje, Kupiškio rajone, Kupiškio seniūnijoje, apie 1,5 km į šiaurę nuo Kupiškio centro. Susidarė, 1984 m. užtvenkus Lėvenį ir užliejus Lėvens (vakaruose) bei jo intako Juodupės (rytuose) slėnius. Apie 800 m ilgio, 50–150 m pločio, beveik 9 ha ploto. Aukščiausias taškas – apie 85 m virš jūros lygio (6 m virš tvenkinio vandens paviršiaus) salos šiaurėje.

Sala paversta poilsio zona: pasodinta keliasdešimt rūšių medžių, įrengtas dendrologinis parkas, pažintiniai takai, suoliukai, poilsio aikštelės su pavėsinėmis, tualetais, pastatyti informaciniai stendai, vyksta įvairūs renginiai. Į salą patenkama dviem pėsčiųjų tiltais, prie kurių įrengtos automobilių stovėjimo aikštelės: salos šiaurėje, iš Pajuodupės kaimo pusės, ir pietuose, iš Aukštupėnų poilsiavietės. Pastarasis – pontoninis, saugant nuo ledo šaltuoju metų laiku nuimamas. Tarp salos ir Aukštupėnų poilsiavietės įrengta beveik 100 m ilgio vandenlenčių trasa su rampomis.

## Istorija
Užtvenkus Lėvenį dabartinės salos vietoje susidarė pusiasalis (1988 m. laikraštyje vadinamas **Pajuodupės pusiasaliu**). Jame nuspręsta įrengti parką. Darbai pradėti 1987 m., tvarkyta pagal Kraštotvarkos laboratorijos vadovo Stepono Maculevičiaus parengtą projektą. Pakrantėje supilti akmenys apsaugai nuo erozijos, ant jų užpiltas gruntas, pradėtas formuoti salos reljefas ir apžvalgos aikštelės. Rudenį suarta pieva, ruoštasi medelių sodinimui. 1988 m. rudenį surengta medžių sodinimo talka, pasodinta keli tūkstančiai įvairių želdinių. Pusė jų prigijo, kiti vėliau atsodinti. Melioratoriams iškasus kanalą, pusiasalis virto sala. Per kanalą komunalininkai pastatė tiltą – jo statyboms iš Telšių atgabenta apie 24 m ilgio gelžbetoninė sija. 2–3 metus po medelių sodinimo vieta buvo apleista, nešienaujama, vėliau pamažu pradėta tvarkyti, tapo kupiškėnų traukos centru. XXI a. antrajame dešimtmetyje įrengtas antras, pontoninis, tiltas.

Salos pavadinimą sugalvojo Sąjūdžio Kupiškio iniciatyvinės grupės nariai.

## Šaltiniai

## Nuorodos
* „Kupiškėnų mintys” apie Uošvės Liežuvį
Ožkalaukis

**Ožkalaukis** – upelis Lietuvos šiaurėje, Kupiškio rajone, Kupiškio seniūnijoje; Mituvos dešinysis intakas. Prasideda laukuose prie Laukminiškių, teka pietvakarių kryptimi pro Virbališkius, už jų suka į pietryčius, vėliau į pietus, įteka į Kupiškio tvenkinį ties Jutkonimis. Visa upelio vaga sureguliuota. Žemupys prie žiočių užtvindytas, susidarius Kupiškio tvenkiniui.

Ožkalaukį vidurupyje kerta rajoninis kelias . Įteka Narštupys ir Prūdupis (abu kairieji).

Upėvardis kilęs iš lauko, pievos vardo „Ožkalaukis”.

## Šaltiniai
Prūdupis (Ožkalaukis)

**Prūdupis** – upelis Lietuvos šiaurėje, Kupiškio rajone, Kupiškio seniūnijoje; Ožkalaukio kairysis intakas. Prasideda pamiškėje prie Laukminiškių, teka mišku pietryčių kryptimi, vėliau – miško pakraščiu ir Gindvilių bei Virbališkių kaimo dirbamais laukais pietvakarių kryptimi. Įteka į Ožkalaukį netoli nuo jo žiočių, ties Jutkonimis. Visa upelio vaga sureguliuota.

Prūdupį žemupyje kerta rajoninis kelias .

Upėvardis kilęs nuo žodžio *prūdas* (slavizmas žodžiui „kūdra“, „tvenkinys”).

## Šaltiniai
Prūdupis (reikšmės)

**Prūdupiu** vadinamos upės:

* Ąžuolupio intakas Joniškio rajone;
* Juostino intakas Anykščių ir Panevėžio rajonuose;
* Kamaties intakas Pasvalio rajone;
* Karkluojės intakas Plungės rajone;
* Minijos intakas Kretingos rajone;
* Nemuno intakas Šakių rajone;
* Ožkalaukio intakas Kupiškio rajone;
* Vadaksties intakas Mažeikių ir Akmenės rajonuose.
Kalipso (muzika)

**Kalipsas** () – liaudies muzikos stilius, paplitęs Trinidado saloje taip pat kitur Pietų Karibuose. Kalipso pagrindą sudaro šmaikšti satyrinė daina apie kažkokį vietinį visuomeninį, politinį įvykį; jis interpretuojamas su pašaipa, aliuzijomis, dviprasmybėmis.

Kalipso susiklostė XIX a. pr. Trinidade ir vadinta *caïso* arba *cariso*. Užgavėnių laikotarpiu – kelios dienos prieš gavėnią vergų grupės, vadovaujamos vedančiųjų dainininkų (*shatwell*) vaikščiodavo po gatves ir dainuodavo satyrines, dviprasmiškas dainas apie nepopuliarius politinius veikėjus. Kalipso išpopuliarėjo XX a. viduryje.

Kalipso dainos dažniausiai baladės tipo – sudaryta iš keturių eilučių priedainio ir aštuonių eilučių posmo. Rimavimas paprastas, dažnai tam pasitelkiama kūrybiška prieiga prie kalbos. Kalipso dainius, pasirinkęs pagavų pseudonimą (pvz., The Mighty Spoiler; Lord Melody; Attila the Hun) naudoja anglų, ispanų, kreolų, afrikiečių kalbų frazes, įvairius išgalvotus šnekamosios kalbos žodžius (pvz., *graf* „mergina“, *pakoti* „neištikimybė“ ir kt.). Būdingas kalipso bruožas – išdarkytas žodžių kirčiavimas, sutampantis su takto nesilaikančiu (sinkopiniu) ritmu. Akompanuojama šakšaku (maraka), gitara, kvatru (styginiu instrumentu), tambū-bambū (įvairaus ilgio bambukinėmis lazdomis, daužomomis į žemę). Po II pasaulinio karo išpopuliarėjo „plieno orkestrai“ – ansambliai, sudaryti iš plieninių statinių.

Žymūs kalipso atlikėjai – Mighty Sparrow, Mighty Shadow, Byron Lee and the Dragonaires, Harry Belafonte, Lord Mouse and the Kalypso Katz, David Rudder, The Last Badjohn of Calypso- Kurt Allen, Arrow ir kt.

## Šaltiniai
Narštupys (Ožkalaukis)

**Narštupys** – upelis Lietuvos šiaurėje, Kupiškio rajone, Kupiškio seniūnijoje; Ožkalaukio kairysis intakas. Prasideda pamiškėje prie Samarskos kaimo, teka vakarų kryptimi miško pakraščiu ir Laukminiškių kaimo laukais. Įteka į Ožkalaukį jo aukštupyje. Visa upelio vaga sureguliuota.

Upėvardis kilęs nuo žodžio *narštas* – „nerštas, neršimas, neršimo laikas”.

## Šaltiniai
Natūralioji kalba

**Natūralioji kalba** – neuropsichologijos, kalbotyros ir kalbos filosofijos terminas, kuriuo vadinama bet kuri žmonių naudojama, kartojama ir kintanti natūraliai susidariusi kalba. Natūralioji kalba gali būti įvairių formų, dažniausiai sakytinė arba gestų. Natūraliosios kalbos skiriasi nuo dirbtinių arba formaliųjų kalbų, naudojamų programuojant kompiuterius ar studijuojant logiką.

## Natūraliosios kalbos apibrėžimas
Plačiąja prasme, natūralioji kalba gali būti apibrėžta kaip besiskirianti nuo
* specialiai sukurtos dirbtinės kalbos, pavyzdžiui, programavimo,
* dirbtinės tarptautinės pagalbinės kalbos,
* gyvūnų kalbų, tokių kaip banginių ar kitų jūrinių žinduolių garsiniai signalai arba bičių šokiai.

Visos tarptautinių kalbų atmainos yra natūraliosios kalbos, taip pat ir susijusios su preskriptyvizmu ir kalbos priežiūros (reguliavimo) institucijomis. (Palyginti su bendrinėmis kalbomis, tarmės laikytinos savaiminiais, nesunormintais kalbos variantais.) Pavyzdžiui, bendrinė prancūzų kalba yra prižiūrima Prancūzijos akademijos ir klasifikuojama kaip natūralioji kalba (sakykime, natūraliosios kalbos apdorojimo procese), nes prancūzų kalbos preskriptyviniai aspektai jos nepadaro pakankamai dirbtinės, kad ji būtų tokia laikoma, arba pakankamai kontroliuojamos, kad ji taptų natūralia kontroliuojamąja kalba.

## Kontroliuojamosios kalbos
Kontroliuojamosios kalbos yra natūraliųjų kalbų pogrupis, jose gramatika ir žodynas buvo apriboti siekiant išvengti dvipramybių ir sudėtingumo. Tai gali būti pasiekta mažinant aukščiausiojo laipsnio ir prieveiksmių, netaisyklingųjų veiksmažodžių formų vartojimą. Pagrindiniai kontroliuojamosios kalbos tikslai – palengvinti jos supratimą negimtakalbiams arba supaprastinti jos kompiuterinį apdorojimą. Plačiai žinomas kontroliuojamosios kalbos pavyzdys galėtų būti paprastoji techninė anglų kalba, pradžioje sukurta aerokosminės ir aviacinės pramonės žinynams.

## Tarptautinės dirbtinės kalbos
Būdamos dirbtinės, tarptautinės pagalbinės kalbos, pavyzdžiui, esperanto ir interlingva, nelaikomos natūraliosiomis kalbomis, išskyrus galimus gimtakalbius šių kalbų vartotojus. Natūraliosios kalbos vystosi svyruojant žodynui ir sintaksei, kad palaipsniui gerėtų žmonių bendravimas, o esperanto kalba XIX a. pabaigoje buvo sukurta lenkų akių gydytojo L. Zamenhofo.

Palyginti greitai sintezės būdu organiškai sunorminus dvi ar daugiau jau egzistuojančių natūraliųjų kalbų ir nelaikomą kalba pidžiną išvysčius į patvarią kreolų kalbą, buvo sudarytos kai kurios natūraliosios kalbos. Pavyzdžiui, Haičio kreolų kalba turi savo gramatiką, žodyną ir literatūrą. Pasaulyje ja kalba daugiau kaip 10 milijonų žmonių ir ji yra viena iš dviejų oficialiųjų Haičio Respublikos kalbų.

1996 m. buvo 350 šeimų, kuriose vienas ar daugiau narių yra gimtakalbiai esperanto kalbos vartotojai. Kita tarptautine pagalbine kalba, vadinama *[[latino sine flexione]]*, plačiai nebekalbama.

## Išnašos
FC Derby

**Futebol Clube Derby**, **Derby São Vicente** arba **FC Derby**, o trumpai vadinamas tiesiog **Derby** – Žaliojo Kyšulio futbolo klubas, įsikūręs Mindelo mieste (San Visentės sala).

Namų rungtynes žaidė *Estádio Municipal Adérito Sena*, talpinančiame 5 tūkst. žiūrovų.

## Istorija
Klubas buvo suformuotas 1929 m. Rungtyniavo Žaliojo Kyšulio čempionatuose.

## Pasiekimai
;  Campeonato Cabo-verdiano de Futebol
* Čempionai (3): 1984, 2000, 2005 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę Žaliojo Kyšulio nacionalinei rinktinei
*  Edson 'Karr' Cruz, atraminis saugas;
*  Rambé, puolėjas;

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* Transfermarkt
* Globalsportsarchive
Prūsijos laisvoji valstybė

**Prūsijos laisvoji valstybė** () – Vokietijos regionas, gyvavęs 1918–1947 m. Didžiausia Veimaro respublikos žemė. 38,1 mln. gyventojų (1925).

## Istorija

Susiformavo 1918 m. per lapkričio revoliuciją vietoje buvusios Prūsijos karalystės. Faktiškai savo autonomijos neteko 1933 m., kai premjeru tapo Hermanas Gėringas. Formaliai panaikinta tik 1947 m. vasario 25 d. Sąjungininkų kontrolės tarybos įsakymu Nr. 46.

## Suskirstymas

1925 m. Prūsijos laisvajai valstybei priklausė 14 provincijų:
* Rytų Prūsijos provincija (Provinz Ostpreußen)
* Berlyno miestas (Stadt Berlin)
* Brandenburgo provincija (Provinz Brandenburg)
* Pamario provincija (Provinz Pommern)
* Poznanės-Vakarų Prūsijos provincija (Provinz Grenzmark Posen-Westpreußen)
* Žemutinės Silezijos provincija (Provinz Niederschlesien)
* Aukštutinės Silezijos provincija (Provinz Oberschlesien)
* Saksonijos provincija (Freistaat Sachsen)
* Šlėzvigo-Holšteino provincija (Provinz Schleswig-Holstein)
* Hanoverio provincija (Provinz Hannover)
* Vestfalijos provincija (Provinz Westfalen)
* Heseno-Nasau provincija (Provinz Hessen-Nassau)
* Reino provincija (Rheinprovinz)
* Hohencolernų žemės (Hohenzollern)

Provincijai priklausė ir Valdeko regionas.

## Šaltiniai
Krovininis vagonas

**Krovininis vagonas** (arba ***prekinis vagonas***) – vagono tipas, skirtas traukiniais pervežti krovinius. Krovininiai vagonai būna bendrieji, cisterniniai, biraliniai, konteineriniai, pašto ir bagažo, refrižeratoriniai, savivarčiai, treileriniai ir kt. Pagal vežamų krovinių pobūdį ir rūšį klasifikuojami į dengtus, dviašius, keturašius, specialiuosius daugiaašius, atvirus pusvagonius, platformas, cisternas ir izoterminius vagonus. Yra ir kariniai vagonai, skirti išskirtinai tik karių reikmėms – tai yra kareivių vagonai ir skirtingi ginklų, amunicijos ir transporto priemonių vagonai. Pramoninėje aplinkoje naudojami nedideli atviri vagonai – vagonetės, skirtos važiuoti siaurojo geležinkelio vėže. Pagrindinės prekinio vagono naudingumo charakteristikos – tuščiasis svoris, krovinio svoris, ratų ašių kiekis, grindų plotas, tūris (talpa).

Lietuvoje prekiniais vagonais laikomi vagonai kroviniams vežti: dengtieji, platforminiai, cisterniniai vagonai, pusvagoniai; specialios paskirties kroviniams vežti vagonai: bunkeriniai pusvagoniai, ledaininiai, izoterminiai vagonai, grūdvežiai, transporteriniai, konteinerių ir kiti vagonai. Tokiais vagonais Lietuvoje vežama iki 125 tonų krovinio iki 120 km/h greičiu; daugiausia vežama nafta, anglis, statybinės medžiagos.

## Istorija

XIX a. pabaigoje Rusijos imperijoje vagonai turėjo atskirus dydžio standartus. Tuo metu dengti krovininiai vagonai talpindavo 40 žmonių arba 6 arklius, arba 8–10 galvijus. TSRS labiausiai paplitę krovininiai vagonai buvo keturašiai uždari 60–62 tonų talpos.

## Klasifikacija

Prekiniai vagonai skirstomi į tokias grupes:
* Universalieji:
** Dengtieji
** Platforminiai
** Pusvagoniai
** Cisterniniai (šviesiems naftos produktams)
* Specialieji:
** Biraliniai
** Izoterminiai
** Vagonai su specialia įranga
*** Specialieji dengtieji
*** Specialieji pusvagoniai
*** Specialieji platforminiai
*** Specialieji cisterniniai


DR-Bahndienstwagen-aus-Dok-Nr-655-1.jpg | Dengtasis
Uzd7742.jpg | Platforminis
Hopper car in Oulu Jul2008 001.jpg | Pusvagonis
Tank car IMG 9579 1725.jpg | Cisterninis vagonas
Fcs 092.jpg | Biralinis
Rail Cargo Austria 42 81 247 5 023-6 Hbbills-u Niklasdorf.jpg | Izoterminis


## Numeracija

Prekinio vagono numerį sudaro 8 skaitmenys:
* pirmasis rodo vagono rūšį (2 – dengtasis, 4 – platforminis, 6 – pusvagonis, 8 – izoterminis, 3 ir 9 – kiti vagonai);
* antrasis rodo vagono ašinę charakteristiką (pvz., nuo 0 iki 8 – keturašis, 9 – aštuonašis, jei pirmasis skaitmuo 3, antrasis 6 – šešiaašis, jei pirmasis skaitmuo 3, antrasis 9 – transporteris; antrasis skaitmuo gali rodyti dengtojo vagono kėbulo tūrį, platforminio vagono platformos ilgį, ar pusvagonyje yra iškrovimo angos ir durys galuose, cisterninių vagonų paskirtį);
* trečiasis – papildomą vagono charakteristiką;
* ketvirtasis, penktasis, šeštasis – prasmės neturi;
* aštuntasis – kontrolinis, apskaičiuojamas pagal specialų algoritmą.

## Šaltiniai
Tuskulėnų koplyčia-kolumbariumas

**Tuskulėnų koplyčia-kolumbariumas** – memorialiniam kompleksui priklausanti koplyčia-kolumbariumas Vilniaus mieste, Žirmūnuose, Tuskulėnų rimties parke, 0,4 km į šiaurę nuo Žirmūnų tilto. Tai SSRS okupacinio režimo aukų palaidojimo ir atminties vieta, kurioje vyksta aukų paminėjimo renginiai, aukojamos proginės šv. Mišios.

Koplyčia-kolumbariumas stovi buvusios Tuskulėnų dvaro sodybos žemėje. XIX a. pradžioje pastatytas dvaras buvo svarbus kultūrinio gyvenimo centras. Po Antrojo pasaulinio karo dvaras nacionalizuotas, nuo 1946 m. teritorija priklausė LSSR Valstybės saugumo ministerijai. 

1944–1947 m. Tuskulėnų teritorijoje užkasti NKVD vidaus kalėjime sušaudyti 767 įvairių tautybių asmenys, daugiausia rezistencijos veikėjai. Represinių struktūrų nusikaltimus liudijanti vieta buvo slepiama, masinė kapavietė ilgai nebuvo išaiškinta. 1994–1996, 2003 m. surengtos archeologinės ekspedicijos, kurių metu Vytauto Urbanavičiaus vadovaujami tyrėjai 6 940 m² plote išaiškino 40 duobių su 724 žmonių palaikais. Pavyko nustatyti 43 aukų tapatybes,  tarp jų žinomų rezistentų: Jono Noreikos, Leono Taunio, Jono Semaškos, Albino Karaliaus, Vincento Borisevičiaus.

2004 m. koplyčioje-kolumbariume palaidoti Tuskulėnuose atkastų žmonių palaikai. Vienodose urnose-karsteliuose, sudėtose į kriptas, palaidoti 717 žmonių palaikai, kitų septynių asmenų palaikai atiduoti artimiesiems, Telšių vyskupijai.

## Projektas

Atlikus archeologinius kapaviečių ir antropologinius rastų palaikų tyrimus, parengtas jų amžinojo poilsio vietos projektas. Išskirtinės architektūros ir vienintelio tokio funkcinio tipo statinio Lietuvoje projektą sukūrė autorių kolektyvas: architektai Vytautas Edmundas Čekanauskas ir Algirdas Umbrasas, architektė restauratorė Lina Masliukienė, skulptorius Gediminas Karalius, dailininkas Gitenis Umbrasas. Techninį projektą parengė ir jo įgyvendinimą prižiūrėjo architektai Marius Šaliamoras ir Jūras Balkevičius.
 
Koplyčia-kolumbariumas buvo įrengta supiltoje kalvoje. Modernaus baltiško pilkapio erdvėje įkurtas memorialinis kompleksas teroro aukoms atminti. Pilkapio fasadą žymi sudvigubinti kryžiai, atgręžti į upės pusę, kalvos viršuje pastatyta G. Karaliaus metalo skulptūra „Kančių karūna“. Pačioje koplyčioje sukurta sakrali erdvė. Nuo 2009 m. ją puošia G. Umbraso skliautinė 30 m² mozaika „Trejybė“, vaizduojanti trijų paukščių – sakalo, pelėdos ir gulbės – sparnų sankirtą, simbolizuojanti laisvę, likimą ir laimę.

Tuskulėnų dvaro sodybos ir SSRS okupacinio režimo aukų memorialo kompleksui priklausanti koplyčia-kolumbariumas įrašyta į Kultūros vertybių registrą.

## Žymūs palaidojimai

Kolumbariume palaidoti:
* Jonas Noreika-Generolas Vėtra (1910-1947) – Lietuvos karininkas, antinacistinio ir antisovietinio pogrindžio dalyvis
* Leonas Taunys-Kovas (1900-1946) – Lietuvos kariuomenės kapitonas, pasipriešinimo judėjimo dalyvis

## Šaltiniai
Sūrupis (Svalia)

**Sūrupis** – upelis Lietuvos šiaurėje, Kupiškio rajone, Skapiškio seniūnijoje; Svalios dešinysis intakas. Prasideda Skapagirio miškuose, apie 1 km į šiaurę nuo Eičionių. Teka mišku pietvakarių kryptimi, žemupyje – dirbamais laukais ir pievomis pietų kryptimi. Įteka į Svalią 2,1 km nuo jos žiočių, ties Švedukalniu.

Prie Sūrupio įsikūrę kaimai: Totoriai, Čypeliai, Švedukalnis.

Spėjama, kad upėvardis kilęs nuo žodžio *sūrus* – „su druska, turintis daug druskos”.

## Šaltiniai
Sūrupis (reikšmės)

**Sūrupiu** vadinami:

* kaimas Telšių rajone;
* Kutuvio intakas Mažeikių rajone;
* Svalios intakas Kupiškio rajone.
Nečiūnai (Pagėgiai)

**Nečiūnai** – buvusi gyvenvietė Pagėgių savivaldybėje, dabar šiaurinė Dinkių kaimo dalis.

## Istorija

Gyvenvietė įsikūrė tarp Žagmantų ir Pagenaičių. XX a. 1-ojoje pusėje čia ėjo Pagėgių–Smalininkų siaurasis geležinkelis, įrengta Nečiūnų geležinkelio stotelė.

## Šaltiniai

## Nuorodos
* 
*
Rytų Vokietijos geležinkelio bendrovė

**Rytų Vokietijos geležinkelio bendrovė** () – buvusi Vokietijos geležinkelių akcinė bendrovė, 1893–1944 m. veikusi Vakarų ir Rūtų Prūsijoje. Įmonės geležinkeliai daugiausia buvo dabartinės Kaliningrado srities teritorijoje, nedidelė dalis – vakarų Lietuvoje ir šiaurės rytų Lenkijoje.

## Istorija

Bendrovė įkurta 1893 m. balandžio 12 d. Bydgoščiuje kaip *Ostdeutsche Kleinbahn-AG*. 1899 m. rugsėjo 28 d. pervadinta *Ostdeutsche Eisenbahn-Gesellschaft*. Glaudžiai bendradarbiavo su „Lenz & Co.“ infrastruktūros įmone. 1902 m. bendrovę įsigijo „Transporto akcijų bendrovė“ (), 1912 m. tapusi vienintele akcininke, taip pat valdžiusi „Sembos geležinkelių bendrovę“ (). 1928 m. Rytų Vokietijos geležinkelio bendrovė perėmė „Karaliaučiaus–Kranto geležinkelio bendrovę“ ir valdė visus privačius bei siauruosius geležinkelius Rytų Prūsijos provincijoje.

1944–1945 m. žiemą į Rytprūsius įsiveržus sovietų armijai, bendrovė nustojo veikusi.

Bendrovei priklausė šios buvusios geležinkelių įmonės:

## Šaltiniai
Nigar Mirzəliyeva

**Nigiar Mirzalijeva** (, g. 2002 m. balandžio 28 d.) – Azerbaidžano futbolininkė, gynėja. Azerbaidžano moterų futbolo rinktinės žaidėja.

## Karjera
Pirmuoju klubu profesionaliame sporte tapo Balakeno miesto „Balxurma“ klubas. Prie klubo prisijungė 2018 m. Nuo 2020 m. rungtyniavo Šekio miesto „Marxal“ klube.

; FK Rubin
2021 m. persikėlė į Kazanės „Rubin“ (Rusija). Per du sezonus (2021 ir 2022 m.) Rusijos moterų Superlygoje sužaidė keturiasdešimt septynerias rungtynes ir buvo viena svarbiausių žaidėjų.

; FK Zenit
Nuo 2023 m. atstovavo FK Zenit (Rusija). Atstovaudama šiam klubui 2023 ir 2024 m. tapo Rusijos čempione. 2024 m. Rusijos moterų Superlygoje sužaidė aštuonerias rungtynes ir pelnė vieną įvartį.

; Hamburger SV
2026 m. sausio mėn. persikėlė į Vokietiją. Atstovavo „Hamburger“ klubui. 2026 m. vasario 1 d. debiutavo Frauen-Bundesliga rungtynėse prieš Freiburg. Susitikimą pradėjo startinėje sudėtyje ir žaidė iki finalinio švilpuko.  „Hamburger“ nusileido Freiburg futbolininkėms rezultatu 0–2.

## Rinktinė
2025 m. balandžio 4 d. įmušė įvartį FK Žalgiris namų stadione (Vilnius) į Lietuvos moterų rinktinės vartus. UEFA moterų Tautų lygos turnyro rungtynėse pirmąjį įvartį 20 minutę pelnė Esra Manya, o 55 minutę pasižymėjo ir Nigar Mirzəliyeva. Azerbaidžano futbolininkės nugalėjo lietuvaites rezultatu 2-0.

## Išnašos

## Nuorodos
* SOCCERWAY
* SOCCERDONNA
Porciunkulė

**Porciunkulė** (, 'dalelytė') – nedidelė koplyčia, esanti Italijoje, centriniame Umbrijos regione, Asyžiaus miesto papėdėje, dedikuota Švč. Mergelei Marijai, Angelų Dievo Motinai. Porciunkulė garsėja savo atlaidais, ypatingais tuo, kad suteikiami kiekvienų metų konkrečią dieną vien tiktai Porciunkulės koplyčioje. Rugpjūčio 2-ąją atlaidus galima pelnyti visose parapinėse ir pranciškonų bendruomenių bažnyčiose visame pasaulyje.

## Istorija

Koplyčia stovėjo ant nedidelio žemės sklypelio (), priklausančio benediktinų ordinui iš Monte Subasio. Vėliau vietovės pavadinimas prigijo pačiai bažnytėlei. Ji buvo prastos būklės, apleista.

Pagal bažnytinę tradiciją, 1209 m. koplyčią savo rankomis atstatė šv. Pranciškus Asyžietis. Ši vieta tapo gimstančio pranciškonų vienuolių ordino judėjimo centru. 1216 m. koplyčiai buvo suteikta visuotinių atlaidų privilegija. Vėliau toje vietoje, kur stovėjo Porciunkulės koplyčia, buvo pastatyta didelė Marijos Angelų Karalienės bazilika, apgaubianti pačią koplyčią. Ši po šventojo mirties buvo tapusi jo kulto ir piligrimystės vieta. 1569 m. popiežiaus Pijaus V užsakymu virš Porciunkulės pastatyta bazilika, kuri galutinai baigta tik 1679 m.

Pasak legendos, Porciunkulės koplyčią popiežiaus Liberijaus (352–366) laikais pastatė atsiskyrėliai iš Juozapato slėnio. Jie ten saugojo atsigabentas Mergelės Marijos relikvijas. Ta pati legenda byloja, kad koplyčia 516 m. atiteko šv. Benediktui Nursijiečiui. Ji buvo žinoma kaip Juozapato slėnio Dievo Motina arba Angelų Motina.


Santa Maria degli Angeli, interior.JPG|Bazilikos interjeras su koplyčia
S.M.degli.Angeli024.jpg|Freska virš įėjimo (dail. J. F. Overbekas)
SM Angeli Assisi fc03.jpg|Vaizdas į koplyčią iš šono
In preghiera davanti alla Porziuncola.JPG|Prie Porciunkulės altoriaus


## Šaltiniai

## Nuorodos

* Oficiali svetainė
Sedos šventoriaus koplyčia

**Sedos šventoriaus koplyčia** – koplyčia, stovinti Sedos miestelyje, Mažeikių rajone, šalia parapijos pagrindinės bažnyčios. Tai vienos vertingiausių Žemaitijoje Švč. Mergelės Marijos Ėmimo į dangų bažnyčios pastatų komplekso teritorijoje esanti medinė koplyčia. Naudojama bažnytinių reikmenų pasidėjimui. Įjungta į šventoriaus tvoros atkarpą pietvakarinėje dalyje, Varduvos kranto pusėje. Koplyčia kartu su akmenų mūro tvora ir vartais – komplekso objektai, turintys vertingųjų savybių požymių.

1825 m. šventoriuje pastatyta nauja koplyčia, skirta bažnytinėms vėliavoms ir procesijų altorėliams sudėti. XIX a. pr. šventoriuje aplink bažnyčią išdėstyta keturiolika medinių stogastulpių su Kryžiaus kelio stotimis. Priešingoje bažnyčios pusėje nuo koplyčios apie 1851 m. pastatyta dabartinė varpinė.

Su koplyčios pastatu iš skirtingų pusių jungiasi šventorių juosiančios akmenų tvoros dalys. Pastatas liaudiškos architektūros, stačiakampio plano, su ištrauktu trišlaičiu stogu, priekiniame fasade paremtu keturiomis medinėmis kolonėlėmis.

## Šaltiniai

## Nuorodos

* Sedos bažnyčios šventoriaus koplyčia *e-kinas.lt* 1986-07
Esra Manya

**Esra Mania** (, g. 1999 m. balandžio 11 d.) – Turkijos–Azerbaidžano futbolininkė, saugė. Kitados atstovavo Turkijos jaunimo rinktinėms, o nuo 2023 m. – Azerbaidžano moterų futbolo rinktinės žaidėja.

## Karjera
Pirmuoju klubu profesionaliame sporte tapo 1207 Antalya Spor. 2020 m. perėjo į Hakkarigücü Spor. 2021–2022 m. vėl rungtyniavo 1207 Antalya Spor. 2023–2024 m. atstovavo Beşiktaş JK. 2024 m. prisijungė prie Fatih Vatan.

## Rinktinė
2025 m. balandžio 4 d. įmušė įvartį FK Žalgiris namų stadione (Vilnius) į Lietuvos moterų rinktinės vartus. UEFA moterų Tautų lygos turnyro rungtynėse pirmąjį įvartį 20 minutę pelnė Esra Manya, o 55 minutę pasižymėjo ir Nigar Mirzəliyeva. Azerbaidžano futbolininkės nugalėjo lietuvaites rezultatu 2-0.

## Išnašos

## Nuorodos
* SOCCERWAY
* SOCCERDONNA
* FLASHSCORE
Yeliz Açar

**Jeliz Ačar** (, g. 1997 m. gruodžio 19 d.) – Turkijos–Azerbaidžano futbolininkė, gynėja. Kitados atstovavo Turkijos jaunimo WU17 rinktinei, o nuo 2019 m. – Azerbaidžano moterų futbolo rinktinės žaidėja.

## Karjera
Pirmuoju klubu profesionaliame sporte tapo Akdeniz Nurçelik Spor. 2013 m. perėjo į Kdz. Ereğlispor. 2014–2017 m. atstovavo Beşiktaş JK. 2017 m. prisijungė prie Fatih Vatan.

## Rinktinė
2025 m. balandžio 4 d. žaidė FK Žalgiris namų stadione (Vilnius) prieš Lietuvos moterų rinktinę. UEFA moterų Tautų lygos turnyro rungtynėse pirmąjį įvartį 20 minutę pelnė Esra Manya, o 55 minutę pasižymėjo Nigar Mirzəliyeva. Yeliz Açar 63 minutę užsidirbo geltoną kortelę. Azerbaidžano futbolininkės nugalėjo lietuvaites rezultatu 2-0.

## Išnašos

## Nuorodos
* SOCCERWAY
* SOCCERDONNA
* FLASHSCORE
Kalbajogas

**Kalbajogas** () – miestas vidurio Filipinuose, Visajų salyne, Samaro salos vakariniame krante, prie Aleno–Katbalogano plento; Vakarų Samaro provincijos centras. Prekybos ir žvejybos uostas (išvežama kopra, abaka), oro uostas. Demblių gamyba, maisto (žuvų apdorojimo) pramonė. Ryžių, kukurūzų, kokosų, bananų auginimo regiono prekybos centras. Yra Šiaurės Vakarų Samaro universitetas (nuo 2009 m.), seminarija, Švč. Marijos Gimimo katedra.

## Istorija
Miesto statusas suteiktas 1948 m., prie Kalbajogo prijungus Ogendą ir Tinambakaną.

## Šaltiniai